Paraclisul mic sau cel dintâi al Maicii Domnului 


Paraclisul mic sau cel dintâi, alcătuire a lui Teostirict, monahul (sec. IX) după alţii, 
a lui Teofan care poate fi găsit în Ceaslov, acest paraclis se cântă la întristarea 
sufletului şi la vreme de nevoie. 


Paraclisul Maicii Domnului: 
https://www.academia.edu/43107740/Paraclisul Maicii Domnului 


https://archive.org/details/paraclisul-md 


i se se 


Paraclisul Maicii Domnului - Izbăvitoarea celor necăjiţi: 
https://www.youtube.com/watch?v=Y 32yS4yyW KO 


&&& 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Pentru rugăciunile Sfinţilor părinților noştri, Doamne lisuse Hristoase, Fiul lui 
Dumnezeu, miluieşte-ne pe noi. Amin. 


Doamne miluieşte (de 12 ori). 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm la Impăratul nostru Dumnezeu. 

Veniţi să ne închinăm şi să cădem la Hristos Împăratul nostru Dumnezeu. 

Veniţi să ne închinăm şi Să cădem la însuşi Hristos Împăratul şi Dumnezeul no- 
stru. 





1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 

7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. ( de 3 ori) 


Apoi troparele acestea: 

Către Născătoarea de Dumnezeu acum cu osârdie să alergăm noi, păcătoşii şi 
smeriţii, şi să cădem cu pocăință, strigând din adâncul sufletului: Stăpână, ajută-ne, 
milostivindu-te spre noi; sârguieşte că pierim de mulţimea păcatelor; nu-i întoarce 


neajutoraţi pe robii tăi, că pe tine singură nădejde te-am câştigat. 


Slavă Tatălui şi Fiului şi Sfântului Duh. 


(acelaşi tropar) 


Şi acum şi pururea şi în vecii vecilor. Amin. 


Nu vom tăcea, Născătoare de Dumnezeu, pururea a spune puterile tale, noi nevred- 
nicii. Că de nu ai fi stat tu înainte rugându-te, cine ne-ar fi izbăvit din atâtea nevoi? 





Sau cine ne-ar fi păzit până acum slobozi? Nu ne vom depărta de la tine, Stăpână, 
că tu izbăveşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Şi după mulţimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ție unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7. Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 

9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul Născătoarei de Dumnezeu 





Cântarea 1 


Irmos: Apa trecând-o ca pe uscat şi din răutatea egiptenilor scăpând, israeliteanul 
striga: Izbăvitorului şi Dumnezeului nostru să-l cântăm. 


Stih: Preasfântă Născătoare de Dumnezeu miluieşte-ne pe noi. 


De multe ispite fiind cuprins, către tine alerg, căutând mântuire; O, Maică a Cu- 
vântului şi Fecioară, de rele şi de nevoi mântuieşte-mă. 


Stih: Preasfântă Născătoare de Dumnezeu miluieşte-ne pe noi. 

Asupririle chinurilor mă tulbură şi de multe întristări se umple sufletul meu; alină- 
le, Fecioară, cu liniştea Fiului şi Dumnezeului tău, ceea ce eşti cu totul fără de 
prihană. 


Slavă Tatălui şi Fiului şi Sfântului Duh. 


Pe tine, care ai născut pe Mântuitorul şi Dumnezeu, te rog, Fecioară, izbăveşte-mă 
din nevoi; că la tine scăpând acum îmi tind şi sufletul şi gândul. 


Şi acum şi pururea şi în vecii vecilor. Amin. 





Fiind bolnav cu trupul şi cu sufletul, cercetării celei dumnezeieşti şi purtării tale de 
grijă învredniceşte-mă, Maica lui Dumnezeu, ceea ce eşti bună şi Născătoarea Ce- 
lui bun. 


Cântarea a treia 

Irmos: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte întru dragostea Ta; că Tu eşti marginea doririlor şi 
credincioşilor întărire, Unule, lubitorule de oameni. 

Stih: Preasfântă Născătoare de Dumnezeu miluieşte-ne pe noi. 

Folositoare şi acoperământ vieţii mele te pun pe tine, Născătoare de Dumnezeu 
Fecioară; tu mă îndreptează la adăpostirea ta, ceea ce eşti pricina bunătăţilor şi cre- 
dincioşilor întărire, una întru tot lăudată. 

Stih: Preasfântă Născătoare de Dumnezeu miluieşte-ne pe noi. 

Te rog, Fecioară, risipeşte-mi tulburarea sufletului şi viforul întristărilor mele; că 
tu, Mireasă dumnezeiască, pe Hristos începătorul liniştii L-ai născut, ceea ce eşti 
una prea curată. 

Slavă Tatălui şi Fiului şi Sfântului Duh. 

Ceea ce ai născut pe Făcătorul de bine, care este pricina bunătăţilor, bogăţia facerii 
de bine izvorăşte-o tuturor; că toate le poţi, ca ceea ce ai născut pe Hristos cel pu- 


ternic întru tărie, de Dumnezeu fericită. 


Şi acum şi pururea şi în vecii vecilor. Amin. 


De neputinţe cumplite şi de chinuri de boală fiind cuprins, Fecioară, ajută-mi; că pe 
tine te ştiu comoară de tămăduiri neîmpuţinată şi necheltuită, ceea ce eşti cu totul 
fără de prihană. 


Stihuri: 


Mântuieşte din nevoi pe robii tăi, Născătoare de Dumnezeu, că noi toţi la tine scă- 
păm, după Dumnezeu, ca la un zid nestricat; fii folositoare. 





Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 


Apoi sedelna: Ceea ce eşti rugătoare caldă şi zid nebiruit, izvor de milă şi lumii 
scăpare, cu de-adinsul strigăm către tine, Născătoare de Dumnezeu: Stăpână, vino 
degrab şi ne mântuieşte din nevoi, ceea ce eşti una grabnică folositoare. 


Cântarea a patra 


Irmos: Am auzit, Doamne, taina rânduielii Tale, am înţeles lucrurile Tale şi am 
prea slăvit Dumnezeirea Ta. 


Stih: Preasfântă Născătoare de Dumnezeu miluieşte-ne pe noi. 
Tulburarea patimilor mele şi viforul greşelilor mele alină-le, ceea ce ai născut pe 
Domnul îndreptătorul, dumnezeiască Mireasă. 


Stih: Preasfântă Născătoare de Dumnezeu miluieşte-ne pe noi. 


Chemând eu adâncul milostivirii tale, dă-mi-l, ceea ce ai născut pe Cel milostiv şi 
pe Mântuitorul tuturor celor ce te laudă pe tine. 


Slavă Tatălui şi Fiului şi Sfântului Duh. 


Îndulcindu-ne, prea curată, de darurile tale, ţie cântare de mulţumire cântăm, ştiin- 
du-te pe tine Maica lui Dumnezeu. 


Și acum şi pururea şi în vecii vecilor. Amin. 


Nădejde şi întărire şi zid de scăpare nemișcat câştigându-te pe tine, ceea ce eşti 
întru tot lăudată, de tot necazul ne mântuim. 


Cântarea a cincea 


Irmos: Luminează-ne pe noi, Doamne, cu poruncile Tale şi cu braţul Tău cel înalt; 
pacea Ta dă-ne-o nouă, lubitorule de oameni. 


Stih: Preasfântă Născătoare de Dumnezeu miluieşte-ne pe noi. 


Umple, Preacurată, inima mea de veselie, dăruindu-mi bucuria ta cea nestri- 
căcioasă, ceea ce ai născut pricina veseliei. 





Stih: Preasfântă Născătoare de Dumnezeu miluieşte-ne pe noi. 


Mântuieşte-ne din primejdii, Născătoare de Dumnezeu curată, ceea ce ai născut 
mântuirea cea veşnică şi pacea care covârşeşte toată mintea. 


Slavă Tatălui şi Fiului şi Sfântului Duh. 


Risipeşte negura greşelilor mele, dumnezeiască Mireasă, cu strălucirea luminii tale, 
ceea ce ai născut lumina cea dumnezeiască şi veşnică. 


Şi acum şi pururea şi în vecii vecilor. Amin. 


Tămăduieşte, Curată, neputinţa sufletului meu, învrednicindu-mă cercetării tale şi 
sănătate, cu rugăciunile tale, dăruieşte-mi. 


Cântarea a şasea 

Irmos: Rugăciunea mea voi revărsa către Domnul şi Lui voi spune necazurile 
mele; că de rele s-a umplut sufletul meu şi viaţa mea s-a apropiat de iad, şi ca lona 
mă rog: Dumnezeule, din stricăciune scoate-mă! 

Stih: Preasfântă Născătoare de Dumnezeu miluieşte-ne pe noi. 

Cum a mântuit de moarte şi de stricăciune firea mea, care era ţinută de moarte şi de 
stricăciune, însuşi pe Sine dându-Se spre moarte, Fecioară, roagă-te Fiului şi Dum- 


nezeului tău, să mă izbăvească şi de răutăţile vrăjmaşilor. 


Stih: Preasfântă Născătoare de Dumnezeu miluieşte-ne pe noi. 


Folositoare şi păzitoare prea tare vieţii mele te ştiu pe tine, Fecioară, care risipeşti 
tulburarea cea dintru ispită şi izgoneşti asupririle diavolilor; ci mă rog totdeauna: 
de stricăciunea chinurilor mele izbăveşte-mă. 


Slavă Tatălui şi Fiului şi Sfântului Duh. 
Ca un zid de scăpare te-am câştigat pe tine şi sufletelor mântuire desăvârşită şi 
uşurare întru necazuri, Fecioară, şi de lumina ta pururea ne bucurăm, o, Stăpână şi 


acum pe noi de chinuri şi de nevoi mântuieşte-ne. 


Şi acum şi pururea şi în vecii vecilor. Amin. 





Acum zac în patul durerilor şi nu este tămăduire trupului meu; ci mă rog ţie, celei 
bune, care ai născut pe Dumnezeu, Mântuitorul lumii şi tămăduitorul bolilor, din 
chinul durerilor ridică-mă. 


Stihuri: 


Izbăveşte din nevoi pe robii tăi, Născătoare de Dumnezeu, că noi toţi la tine scă- 
păm, după Dumnezeu, ca la un zid nestricat; fii folositoare. 


Caută cu milostivire, cu totul lăudată Născătoare de Dumnezeu, spre necazul cel 
cumplit al trupului meu şi vindecă durerea sufletului meu. 


Condac: Ceea ce eşti neînfruntată folositoare creştinilor şi neschimbată mijlo- 
citoare către Făcătorul, nu trece cu vederea glasurile de rugăciune ale păcătoşilor, 
ci sârguieşte ca o bună, spre ajutorul nostru, care cu credinţă ne rugăm ţie: grăbeşte 
spre rugăciune şi nevoieşte spre îmblânzire, apărând pururea pe cei ce te cinstesc 
pe tine, Născătoare de Dumnezeu. 


Prochimen: Pomeni-voi numele 'Tău în tot neamul şi neamul. 


Stih: Ascultă, fuică şi vezi şi pleacă urechea ta şi uită poporul tău şi casa părintelui 
tău. 


Citeşte, apoi, cu toată smerenia, dragostea şi frica, această pericopă din: 


Evanghelia de la Luca 


39. Şi în acele zile, sculându-se Maria, s-a dus în grabă în ţinutul muntos, într-o 
cetate a seminţiei lui Iuda. 

40. Și a intrat în casa lui Zaharia şi a salutat pe Elisabeta. 

41. lar când a auzit Elisabeta salutarea Mariei, pruncul a săltat în pântecele ei şi 
Elisabeta s-a umplut de Duh Sfânt, 

42.Şi cu glas mare a strigat şi a zis: Binecuvântată eşti tu între femei şi 
binecuvântat este rodul pântecelui tău. 

43. Și de unde mie aceasta, ca să vină la mine Maica Domnului meu? 

44. Că iată, cum veni la urechile mele glasul salutării tale, pruncul a săltat de 
bucurie în pântecele meu. 

45. Şi fericită este aceea care a crezut că se vor împlini cele spuse ei de la 
Domnul. 





46. Şi a zis Maria: Măreşte sufletul meu pe Domnul. 

47. Și s-a bucurat duhul meu de Dumnezeu, Mântuitorul meu, 

46. Că a căutat spre smerenia roabei Sale. Că, iată, de acum mă vor ferici toate 
neamurile. 

49. Că mi-a făcut mie mărire Cel Puternic şi sfânt este numele Lui. 

56. Şi a rămas Maria împreună cu ea ca la trei luni şi s-a înapoiat la casa sa. 


Slavă Tatălui şi Fiului şi Sfântului Duh; 


Părinte, Cuvântule şi Duhule, Treime Sfântă, curăţeşte mulțimea greşelilor noa- 
stre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşelilor noastre. 


Stih: Miluieşte-mă, Dumnezeule, după mare mila Ta şi după mulțimea îndu- 
rărilor tale şterge fărădelegile mele. 


Nu mă încredința ajutorului omenesc, Preasfântă Stăpână, ci primeşte rugăciunea 
robului tău, că necazul mă cuprinde şi nu pot răbda săgetările diavolilor. Aco- 
perământ nu mi-am agonisit nicăieri, să scap eu netrebnicul. Pururea fiind biruit, 
mângâiere nu am afară de tine, Stăpâna lumii; nădejdea şi folositoarea credincio- 
şilor, nu-mi trece cu vederea rugăciunea, ci fă ceea ce este de folos. 


Nimeni din cei ce aleargă la tine nu iese ruşinat, prea curată Născătoare de Dumne- 
zeu, Fecioară. Ci darul cel bun cerându-l, îl primeşte întru cererea cea de folos. 
Prefacerea celor scârbiţi, izbăvirea celor neputincioşi fiind, Născătoare de Dumne- 
zeu fecioară, mântuieşte ţara aceasta si poporul, ceea ce eşti pacea celor din răz- 
boaic, liniştea celor înviforaţi, singura folositoare a credincioşilor. 


Cântarea a şaptea 
Irmos: Tinerii cei ce au mers din ludeca în Babilon oarecând, cu credinţa Treimii 
văpaia cuptorului au călcat-o, cântând: Dumnezeul părinților noştri, bine eşti 


cuvântat! 


Stih: Preasfântă Născătoare de Dumnezeu miluieşte-ne pe noi. 





Când ai vrut să plineşti mântuirea noastră, Mântuitorule, Te-ai sălăşluit în pân- 
tecele Fecioarei, pe care o ai arătat-o lumii folositoare. Dumnezeul părinților no- 
ştri, bine eşti cuvântat! 


Stih: Preasfântă Născătoare de Dumnezeu miluieşte-ne pe noi. 

Pe voitorul milei, pe care L-ai născut, Maică prea curată, roagă-L să mântuiască de 
păcate şi de întinăciune sufletească pe cei ce strigă cu credință: Dumnezeul 
părinților noştri, bine eşti cuvântat! 

Slavă Tatălui şi Fiului şi Sfântului Duh. 

Comoară de mântuire şi izvor de curăţie, turn de tărie şi uşă de pocăință, pe ceea ce 
Te-a născut pe Tine, ai arătat-o celor ce strigă: Dumnezeul părinţilor noştri, bine 
eşti cuvântat! 

Şi acum şi pururea şi în vecii vecilor. Amin. 

De neputinţele trupeşti şi de păcatele sufleteşti pe cei ce vin cu dragoste către aco- 
perământul tău cel dumnezeiesc, învredniceşte-i să fie tămăduiți, Născătoare de 


Dumnezeu, care ai născut nouă pe Mântuitorul Hristos. 


Cântarea a opta 


Irmos: Pe Împăratul Ceresc, pe care... 


Nu trece cu vederea pe cei ce au trebuinţă de ajutor de la tine, Fecioară, care cântă 
şi te prea înalță întru toţi vecii. 


Stih: Preasfântă Născătoare de Dumnezeu miluieşte-ne pe noi. 


Tămăduieşte neputinţa sufletului meu şi durerile chinurilor mele, Fecioară, ca să te 
slăvesc, prea curată, în veci. 


Binecuvântăm pe Tatăl, pe Fiul şi pe Sfântul Duh, Domnul. 


Bogăţie de tămăduiri verşi, Fecioară, celor ce te laudă cu credinţă şi prea înalță 
Naşterea ta, cea negrăită. 


Şi acum şi pururea şi în vecii vecilor. Amin. 





Tu izgoneşti asuprirea ispitelor şi năvălirea patimilor, Fecioară; pentru aceea te 
lăudăm întru toţi vecii. 


Irmosul: 


Să lăudăm, bine să cuvântăm şi să ne închinăm Domnului, cântându-L şi prea înăl- 
țându-L pe Dânsul întru toţi vecii. 


Pe Împăratul Ceresc, pe care îl lăudă Oştile Îngereşti, lăudaţi-L şi-L prea înălțaţi 
întru toți vecii. 


Cântarea a noua 


Irmos: Cu adevărat, Născătoare de Dumnezeu, te mărturisim pe tine Fecioară cu- 
rată, noi cei izbăviţi prin tine, slăvindu-te cu cetele fără de trup. 


Stih: Preasfântă Născătoare de Dumnezeu miluieşte-ne pe noi. 


Să nu te întorci Fecioară de la izvorul lacrimilor mele, care ai născut pe Hristos, 
Cel ce a şters toată lacrima de pe faţa tuturor. 


Stih: Preasfântă Născătoare de Dumnezeu miluieşte-ne pe noi. 


Umple de bucurie inima mea, Fecioară, ceea ce ai primit plinirea bucuriei şi ai 
pierdut grija păcatului. 


Slavă Tatălui şi Fiului şi Sfântului Duh. 


Cu strălucirea luminii tale, luminează, Fecioară, negura neştiinţei şi o izgoneşte de 
la cei ce cu credinţă te mărturisesc pe tine Născătoare de Dumnezeu. 


Şi acum şi pururea şi în vecii vecilor. Amin. 


Pe mine, care zac de boală, în locul cel de răutate, tămăduieşte-mă, Fecioară şi mă 
întoarce dintru nesănătate în sănătate. 


Catavasia: O, prea luminate nor, Maica lui Dumnezeu, pe cei ce se luptă cu noi, 
surpă-i cu dreapta ta cea stăpânitoare şi atotputernică, şi celor ce sunt în scârbe le 
ajută, pe cei asupriţi îi mântuieşte şi îi dezleagă de păcate pe cei ce se roagă ţie, că 
toate le poţi câte le voieşti. 





Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi stihirile acestea: 


Pentru toţi te rogi, ceea ce eşti bună, care scapă cu credinţă sub acoperământul tău 
cel puternic; că noi, păcătoşii, nu avem către Dumnezeu, în nevoi şi în necazuri, 
altă izbăvire, fiind pururea încărcaţi cu multe păcate, Maica Dumnezeului celui 
Preaînalt. Pentru aceea cădem înaintea ta, să ne izbăveşti pe noi, robii tăi, din toate 
nevoile. 


Stih: Pomeni-voi numele Tău în tot neamul şi neamul. 


Bucuria tuturor celor scârbiţilor, celor asupriţi folositoare şi flămânzilor de hrană 
dătătoare, străinilor mângâiere, celor învăluiți adăpostire, cercetare celor bolnavi, 
acoperământul celor neputincioşi, toiagul bătrâneților, tu eşti prea curată, Maica 
Dumnezeului celui Preaînalt; ție ne rugăm, grăbeşte de mântuieşte pe robii tăi. 


Stih: Ascultă, fiică, şi vezi şi pleacă urechea ta şi uită poporul tău şi casa părintelui 
tău. 


Bucură-te, Fecioară prea curată; bucură-te, cinstitul sceptru al Împăratului Hristos; 
bucură-te, ceea ce ai crescut strugurele cel de taină; bucură-te, uşa Cerului şi rugul 
cel nears; bucură-te, lumină a toată lumea; bucură-te, bucuria tuturor; bucură-te, 
mântuirea credincioşilor; bucură-te, apărătoarea şi scăparea tuturor creştinilor, Stă- 
până! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Bucură-te, lauda a toată lumea; bucură-te, casa Domnului; bucură-te, munte um- 
brit; bucură-te, scăpare; bucură-te, ceea ce eşti sfeşnic de aur; bucură-te, prea cu- 
rată, ceea ce eşti slava creştinilor; bucură-te, Marie, Maica lui Hristos Dumnezeu; 
bucură-te, Rai; bucură-te, masa cea dumnezeiască; bucură-te, Biserică; bucură-te, 
năstrapă de aur; bucură-te, bucuria tuturor! 





Pe ceea ce este mai înaltă decât cerurile şi mai curată decât strălucirile soarelui, 
care ne-a izbăvit pe noi din blestem, pe Stăpâna lumii, cu cântări să o cinstim. 


Pentru păcatele mele cele multe mi se bolnăveste trupul, slăbeşte şi sufletul meu; la 
tine scap, ceea ce ești plină de daruri; nădejdea celor fără de nădejde, tu îmi ajută. 


Stăpână şi Maica Izbăvitorului, primeşte rugăciunea nevrednicilor robilor tăi, ca să 
fii folositoare către Cel ce S-a născut din tine, o, Stăpâna lumii, fii mijlocitoare. 


Cântăm acum cu osârdie cântare de bucurie, ţie celei întru tot lăudată, Născătoare 
de Dumnezeu. Cu Inaintemergătorul şi cu toţi Sfinţii roagă-L, Născătoare de Dum- 
nezeu, ca să ne mântuiască pe noi. 


Toate oştile îngereşti, Inaintemergătorule al Domnului, cei doisprezece apostoli 
şi toți Sfinţii, împreună cu Născătoarea de Dumnezeu, faceţi rugăciuni ca să ne 
mântuim. 


Mută să fie gura păgânilor, care nu se închină cinstitei icoanei tale, celei zugrăvite 
de sfântul apostol şi evanghelist Luca, ceea ce se cheamă Povăţuitoarea. 


Milostivă fu mie, smeritului, Maica lui Dumnezeu, că afară de tine altă scăpare nu 
ştiu, eu cel ce sunt plin de tot felul de păcate. Miluieşte-mă, nădejdea creştinilor. 


Rugăciune către Maica Domnului 





Stăpâna mea prea binecuvântată, folositoarea neamului omenesc, scăparea şi mân- 
tuirea celor ce aleargă la tine! Ştiu, cu adevărat ştiu că mult am greşit şi te-am 
mâniat, prea milostivă Doamnă, ca şi pe prea bunul Dumnezeu, carele din tine S-a 
născut cu trup. 


Am în minte multele chipuri ale celor care mai înainte de mine au mâniat bunătatea 
Lui: pe vameşi, pe desfrânate şi pe ceilalți păcătoşi cărora li s-a dat iertare de pă- 
cate, pentru pocăinţa şi mărturisirea lor. Deci aceste miluite chipuri punându-le 
înaintea ochilor sufletului meu celui păcătos şi privind spre atâta îndurare primită 
de dânşii de la Dumnezeu, am îndrăznit şi eu păcătosul, a alerga cu pocăință la 
milostivirea ta cea bună, o , prea curată Stăpână; să-mi dai mână de ajutor şi să ceri 
la Fiul Tău iertarea păcatelor mele celor grele. 


Cred şi mărturisesc că acela pe care L-ai născut este cu adevărat Hristos, Fiul lui 
Dumnezeu celui viu, Judecătorul viilor şi al morților, care va să răsplătească fie- 
căruia după faptele lui. 


Cred iar şi mărturisesc că tu eşti cu adevărat Născătoare de Dumnezeu, izvorul 
milei, mângâierea celor ce plâng, ajutătoarea celor pierduţi, puternică şi neîncetată 
mijlocitoate către Dumnezeu, care iubeşti neamul creştinesc şi stai bună pentru în- 
dreptarea mea. Că într-adevăr nu este alt ajutor şi acoperământ oamenilor afară de 
tine, o Stăpână prea îndurată, şi nimeni nădăjduind în tine şi prin tine mijlocind la 
Dumnezeu, nimeni nu este părăsit. Pentru aceasta rog bunătatea ta cea nemăsu- 
rată, deschide-mi uşile îndurării tale, celui ce am rătăcit şi am căzut în noroiul 
adâncului. 


Nu te scârbi de mine şi nu trece cu vederea rugăciunea mea, a păcătosului şi nu mă 
lăsa pe mine nevrednicul pe care întru pierzare vrăjmaşul cel rău cu răutate m-a 
răpit, ci îmblânzeşte pentru mine pe milostivul Dumnezeu, cel ce S-a născut din 
tine, să ierte păcatele mele şi să mă mântuiască din pieirea mea; ca şi eu cu toţi cei 
ce au dobândit iertare, să cânt şi să prea măresc îndurarea cea nemăsurată a lui 
Dumnezeu celui născut din tine şi neînfruntată folosinţa ta cea spre mine, în viaţa 
aceasta şi-n veacul cel de veci. Amin. 





A doua rugăciune către PreaSfânta Născătoare de Dumnezeu 


Impărăteasa mea prea bună şi nădejdea mea, Născătoare de Dumnezeu ajutătoarea 


săracilor şi primitoarea străinilor, bucuria celor întristaţi şi acoperământul celor 
necăjiţi, vezi nevoia mea şi necazul meu; ajută-mă ca pe un neputincios, hrăneşte- 
mă ca pe un străin. Necazul meu îl ştii, dezleagă-l precum vrei, că n-am ajutor 
afară de tine, Maica lui Dumnezeu, ca să mă păzeşti şi să mă acoperi în vecii ve- 
cilor. Amin. 





